

#  **РЕПУБЛИКА БЪЛГАРИЯ**

# Министерство на земеделието и храните

 Областна дирекция “Земеделие”- гр. Русе

**З А П О В Е Д**

**№ РД – 04-45**

**гр. Русе, 25.02.2025 г.**

На основание чл. 3, ал. 4 от Устройствения правилник на областните дирекции „Земеделие“, чл. 27, ал. 9, във връзка с ал. 8, изречение второ, предложение второ, чл.33, ал.4 от ЗСПЗЗ, чл.106, ал.1 във връзка с чл. 107, ал. 12, от ППЗСПЗЗ и Заповед № РД-46-150/26.04.2024 г. на Министъра на земеделието и храните, като взех предвид писмо с изх. № 66-66-4622/12.02.2025 г. на Министъра и земеделието и храните

**Н А Р Е Ж Д А М:**

**Прекратявам** тръжната процедура по реда на чл. 27, ал. 9, във връзка с ал. 8, изречение второ, предложение второ от ЗСПЗЗ, чл. 105, ал. 2 и ал. 3 и чл. 106, ал.11 от ППЗСПЗЗ, обявена със Заповед № РД-04-228/24.09.2024 г. на Директора на ОД „Земеделие” – Русе, публикувана във вестник „Утро” бр. 183/25.09.2024 г., за:

- **поземлен имот с идентификатор 15151.174.27,** частна държавна собственост с площ 12334 кв. м, с начин на трайно ползване: стопански двор – изоставена земя, находящ се в землището на гр. Глоджево, община Ветово, област Русе с начална тръжна цена 23669.00 лв. /деветдесет и три хиляди шестстотин шестдесет и девет лева/;

- **поземлен имот с идентификатор 15151.174.28,** частна държавна собственост с площ 9614 кв. м, с начин на трайно ползване: стопански двор – пасище, находящ се в землището на гр. Глоджево, община Ветово, област Русе с начална тръжна цена 18440.00 лв. /осемнадесет хиляди четиристотин и четиридесет лева/;

- **поземлен имот с идентификатор 03808.71.19,** частна държавна собственост с площ 42722 кв. м, с начин на трайно ползване: стопански двор – пасище, находящ се в землището на с. Беляново, община Ценово, област Русе с начална тръжна цена 87965.00 лв. /осемдесет и седем хиляди деветстотин шестдесет и пет лева/;

- **поземлен имот с идентификатор 39788.51.5,** частна държавна собственост с площ 108145 кв. м, с начин на трайно ползване: стопански двор – пасище, мера, находящ се в землището на с. Кривина, община Ценово, област Русе с начална тръжна цена 221373.00 лв. /двеста двадесет и една хиляди триста седемдесет и три лева/;

 представляващи свободни, годни за земеделско ползване и неподлежащи на възстановяване по §12а от ПЗР на ЗСПЗЗ, поради отказ на Министъра на земеделието и храните да одобри Протокол № 10 от 31.10.2024 г. от проведения търг и класиране на участниците в търга, открит със Заповед № РД-04-228/24.09.2024 г. на Директора на Областна дирекция „Земеделие“ – гр. Русе.

За имотите, предмет на търга, следва да бъде проведена нова тръжна процедура, в която могат да участват всички заинтересовани лица.

Настоящата заповед да се публикува на интернет страницата на ОД „Земеделие“ – Русе и на страницата на Министерство на земеделието и храните, както и да се обяви на информационното табло на ОД „Земеделие“ – гр. Русе.

На основание чл. 107, ал. 13 от ППЗСПЗЗ, настоящата заповед може да бъде обжалвана по реда на Административнопроцесуалния кодекс пред Административен съд – гр. Русе, в 14-дневен срок от съобщаването й.

**ВЛАДИМИР ТЕДЕСКИ /П/**

*Директор на Областна дирекция „Земеделие” – гр. Русе*